proxectonos/corpus_dominio_legal_administrativo_tmp huggingface dataset:
DECRETO 85/2018, do 10 de setembro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 20/09/2018

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do seu regulamento de réxime interno, e de acordo coa proposta efectuada pola Universidade de Vigo,
Artigo 1
Que cese como membro titular do Consello Económico e Social de Galicia, en representación da Universidade de Vigo, Xosé Henrique Vázquez Vicente.
Artigo 2
Que cese como membro suplente do Consello Económico e Social de Galicia, en representación da Universidade de Vigo, Xosé Manuel González Martínez.
Santiago de Compostela, dez de setembro de dous mil dezaoito
DECRETO 86/2018, do 10 de setembro, polo que se nomean membros do Consello Económico e Social de Galicia.
Presidencia da Xunta de Galicia — II. Autoridades e persoal — 20/09/2018

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu regulamento de réxime interno, e de acordo coa proposta efectuada pola Universidade de Vigo,
Artigo 1
Nomear membro titular do Consello Económico e Social de Galicia, en representación da Universidade de Vigo, a José María Martín Moreno.
Artigo 2
Nomear membro suplente do Consello Económico e Social de Galicia, en representación da Universidade de Vigo, a Jorge Falagán Mota.
Santiago de Compostela, dez de setembro de dous mil dezaoito
EXTRACTO da Resolución do 19 de setembro de 2018 pola que se modifica a Resolución do 21 de decembro de 2017 pola que se dá publicidade ao acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 20/09/2018

BDNS (Identif.): 376860.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Modificación do obxecto
Modifícase a tipoloxía de proxectos subvencionables para as pemes individuais establecida nas bases reguladoras das axudas á dixitalización Industria 4.0 cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020 (Resolución do 21 de decembro de 2017; DOG nº 245, do 28 de decembro), que queda do seguinte xeito:
«b) Proxectos individuais nos que unha peme aborda unha das seguintes tipoloxías de proxecto:
1º. Desenvolvemento dunha interface dixital para as súas interaccións de negocio, ou adopción/implantación dunha solución de interacción xa existente cos seus clientes ou provedores.
2º. Implementación de sistemas encamiñados á dixitalización de procesos (ERP, CRM e similares), interconexión de elementos físicos e virtuais, tratamento de datos captados (intelixencia de negocio, bigdata e similares).
3º. Sistemas de intelixencia artificial, aprendizaxe automática e toma de decisións autónomos».
Esta modificación aplicarase ás solicitudes que xa se presentasen dentro do segundo prazo da convocatoria (IG240.2), que abriu o 1.6.2018.
Santiago de Compostela, 19 de setembro de 2018
EXTRACTO da Orde do 7 de setembro de 2018 pola que se establecen as bases reguladoras xerais e se convocan para o ano 2018, en réxime de concorrencia competitiva, axudas a proxectos colectivos, financiados polo Fondo Europeo Marítimo e da Pesca (FEMP), que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas, así como ao fomento da sensibilización ambiental.
Consellería do Mar — III. Outras disposicións — 20/09/2018

BDNS (Identif.): 415254.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Poderán ser beneficiarios destas subvencións confrarías de pescadores e as súas federacións, as organizacións de produtores, as cooperativas do mar, as asociacións de profesionais do sector e as demais entidades asociativas xuridicamente recoñecidas e constituídas por profesionais do sector, sempre que desenvolvan as súas actividades profesionais no sector marisqueiro e teñan a sede social na Comunidade Autónoma de Galicia.
Segundo. Obxecto
A presente orde ten por obxecto establecer as bases reguladoras xerais, para a concesión, en réxime de concorrencia competitiva, de axudas a proxectos colectivos, financiados polo FEMP, que contribúan á protección e recuperación da biodiversidade mariña a través dunha mellor xestión e conservación dos recursos mariños e dos seus ecosistemas, así como ao fomento da sensibilización ambiental.
Así mesmo, convócanse as axudas correspondentes ao exercicio orzamentario 2018, en réxime de concorrencia competitiva (código PE209C).
Terceiro. Contía
As subvencións que se convocan mediante esta orde faranse efectivas con cargo á aplicación orzamentaria 14.03.723A.7701 do orzamento de gastos da Consellería do Mar para o ano 2018, por importe total de 3.440.000,00 euros distribuídos en 1.720.000,00 euros para a anualidade 2018 e 1.720.000,00 euros para a anualidade 2019.
Cuarto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación da dita orde no Diario Oficial de Galicia. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non houber día equivalente, entenderase que o prazo expira o último día do mes.
Santiago de Compostela, 7 de setembro de 2018
RESOLUCIÓN do 30 de agosto de 2018, da Dirección Xeral de Patrimonio Cultural, pola que se dá publicidade a unha encomenda de xestión ao medio propio Tecnologías y Servicios Agrarios, S.A. (Tragsatec).
Consellería de Cultura, Educación e Ordenación Universitaria — III. Outras disposicións — 20/09/2018

– Actividade. O obxecto da encomenda é a execución do servizo técnico cualificado para a recompilación dos bens que, polo seu interese cultural, se recollan individualmente singularizados nos instrumentos de planeamento urbanístico e ordenación do territorio, para a súa posterior incorporación ao Catálogo do patrimonio cultural de Galicia
– Natureza e alcance da xestión encomendada. Esta encomenda ten natureza intersubxectiva ao ter a empresa pública Tecnologías y Servicios Agrarios, S.A. (Tragsatec) a consideración de medio instrumental da Administración, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia. O prazo de execución é de catro meses e comeza o 17 de agosto de 2018.
– Financiamento. Esta encomenda tramítase con cargo aos orzamentos da Comunidade Autónoma de Galicia para o ano 2018, aplicación orzamentaria 10.21.433A.640.
Santiago de Compostela, 30 de agosto de 2018
RESOLUCIÓN do 10 de setembro de 2018 pola que se dá publicidade dos beneficiarios das axudas concedidas ao abeiro da Orde do 25 de abril de 2018 pola que se establecen as bases reguladoras e se convocan subvencións, en réxime de concorrencia non competitiva, destinadas á creación ou mellora de infraestruturas e equipamentos nos concellos de Galicia para o ano 2018 (código de procedemento MT300A).
Consellería de Medio Ambiente e Ordenación do Territorio — III. Outras disposicións — 20/09/2018

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, por medio desta resolución, publícanse as axudas outorgadas pola Consellería de Medio Ambiente e Ordenación do Territorio ao abeiro da Orde do 25 de abril de 2018 pola que se establecen as bases reguladoras e se convocan subvencións, en réxime de concorrencia non competitiva, destinadas á creación ou mellora de infraestruturas e equipamentos nos concellos de Galicia para o ano 2018 (código de procedemento MT300A).
a) Norma reguladora da convocatoria: Orde do 25 de abril de 2018 pola que se establecen as bases reguladoras e se convocan subvencións, en réxime de concorrencia non competitiva, destinadas á creación ou mellora de infraestruturas e equipamentos nos concellos de Galicia para o ano 2018 (código de procedemento MT300A).
b) Aplicación orzamentaria: 2018 07 04 521A 7620.
c) Crédito orzamentario: 4.381.543,00 €, distribuídos nas seguintes anualidades:
2018: 2.882.373,00 €.
2019: 1.499.170,00 €.
d) Destinatarios: concellos da Comunidade Autónoma de Galicia.
e) Finalidade: creación e mellora de infraestruturas e equipamentos.
f) Beneficiarios e importe das axudas:
Santiago de Compostela, 10 de setembro de 2018
EXTRACTO da Resolución do 19 de setembro de 2018 pola que se amplía o crédito dispoñible para o exercicio 2018 das bases reguladoras das axudas para o desenvolvemento do Plan Foexga 2017-2018, cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 27/09/2018

BDNS (Identif.): 362682.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Ampliación do crédito orzamentario
Amplíase para o exercicio 2018 o crédito establecido na partida orzamentaria 09.A1-741A-7708 en 200.000 €, para as axudas do Igape para o desenvolvemento do Plan Foexga 2017-2018, cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020, que queda establecido do seguinte xeito: 100.000 € para o ano 2017 e 1.500.000 € para o ano 2018.
Santiago de Compostela, 19 de setembro de 2018
RESOLUCIÓN do 19 de setembro de 2018 pola que se amplía o crédito dispoñible para o exercicio 2018 das bases reguladoras das axudas para o desenvolvemento do Plan Foexga 2017-2018, cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 27/09/2018

No Diario Oficial de Galicia núm. 182, do 25 de setembro de 2017, publicouse a Resolución do 15 de setembro de 2017 pola que se dá publicidade do acordo do Consello de Dirección que aproba as bases reguladoras das axudas para o desenvolvemento do Plan Foexga 2017-2018, cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020, así como a selección de entidades colaboradoras que participarán na súa xestión, e se procede á súa convocatoria en réxime de concorrencia non competitiva.
No punto cuarto do resolvo establécense os créditos dispoñibles, así como que o director xeral do Igape ampliará o crédito no caso de que o crédito actual sexa insuficiente para atender todas as solicitudes presentadas, logo de declaración da súa dispoñibilidade, nos termos referidos no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, mediante resolución publicada para o efecto.
Tendo en conta que:
A programación correspondente á convocatoria está resultando de moita aceptación polo que se están a producir incrementos nos custos das accións realizadas que aconsellan un incremento de crédito para atender á demanda que se está a xerar.
Declárase a existencia de crédito dispoñible, pola existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa.
Na súa virtude e de conformidade coas facultades que teño conferidas,
Artigo único
Ampliar para o exercicio 2018 o crédito establecido na partida orzamentaria 09.A1-741A-7708 en 200.000 €, para as axudas do Igape para o desenvolvemento do Plan Foexga 2017-2018, cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020, que queda establecido do seguinte xeito:
Santiago de Compostela, 19 de setembro de 2018
ORDE do 10 de setembro de 2018 pola que se autoriza a educación secundaria para persoas adultas, na modalidade a distancia semipresencial, na Escola Familiar Agraria Fonteboa de Coristanco.
Consellería de Cultura, Educación e Ordenación Universitaria — III. Outras disposicións — 27/09/2018

O representante da titularidade da Escola Familiar Agraria Fonteboa, de Coristanco, solicita autorización para impartir a educación secundaria para persoas adultas, na modalidade a distancia semipresencial, e deixar de impartila na modalidade presencial, autorizada conforme a Orde do 26 de abril de 2016 e publicada no
Diario Oficial de Galicia
do 13 de maio.
A Orde do 20 de marzo de 2018 (DOG do 12 de abril) regula a educación básica para as persoas adultas e establece o seu currículo, e no seu artigo 12 desenvolve a modalidade a distancia semipresencial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Autorizar a educación secundaria para persoas adultas, na modalidade a distancia semipresencial, quedando a escola configurada como a seguir se detalla:
Denominación: Escola Familiar Agraria Fonteboa.
Código: 15021974.
Domicilio: Feira Nova, s/n.
Localidade: San Paio.
Concello: Coristanco.
Provincia: A Coruña.
Titular: Federación de Escuelas Familiares Agrarias.
Composición resultante:
• 4 unidades de educación secundaria obrigatoria.
• 1 CM Produción Agropecuaria (2 unidades para 20 alumnos/as cada unha).
• 1 CS Gandaría e Asistencia en Sanidade Animal (2 unidades para 20 alumnos/as cada unha).
• 1 CS Paisaxismo e Medio Rural (2 unidades para 20 alumnos/as cada unha).
Modalidade a distancia semipresencial:
• Educación secundaria para persoas adultas.
Artigo 2.
Inscrición no rexistro
Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de setembro de 2018
RESOLUCIÓN do 19 de setembro de 2018 pola que se dá publicidade dos convenios de colaboración subscritos no segundo cuadrimestre do ano 2018.
Consello da Cultura Galega — III. Outras disposicións — 27/09/2018

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase darlles publicidade aos convenios de colaboración subscritos polo Consello da Cultura Galega, no segundo cuadrimestre do ano 2018, os cales se relacionan no anexo a esta resolución.
Santiago de Compostela, 19 de setembro de 2018
RESOLUCIÓN do 17 de setembro de 2018, da Secretaría Xeral Técnica e do Patrimonio da Consellería de Facenda, pola que se dá publicidade dos convenios de colaboración subscritos por esta consellería no segundo cuadrimestre do ano 2018.
Consellería de Facenda — III. Outras disposicións — 27/09/2018

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade á relación dos convenios subscritos pola Consellería de Facenda nos meses de maio, xuño, xullo e agosto do ano 2018, que se incorpora como anexo a esta resolución.
Santiago de Compostela, 17 de setembro de 2018
DECRETO 95/2018, do 26 de setembro, polo que se nomea conselleira de Infraestruturas e Mobilidade a Ethel María Vázquez Mourelle.
Presidencia da Xunta de Galicia — II. Autoridades e persoal — 27/09/2018

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleira de Infraestruturas e Mobilidade a Ethel María Vázquez Mourelle.
Santiago de Compostela, vinte e seis de setembro de dous mil dezaoito
DECRETO 99/2018, do 26 de setembro, polo que se nomea conselleiro do Medio Rural a José González Vázquez.
Presidencia da Xunta de Galicia — II. Autoridades e persoal — 27/09/2018

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleiro do Medio Rural a José González Vázquez.
Santiago de Compostela, vinte e seis de setembro de dous mil dezaoito
DECRETO 96/2018, do 26 de setembro, polo que se nomea conselleira de Educación, Universidade e Formación Profesional a Carmen Pomar Tojo.
Presidencia da Xunta de Galicia — II. Autoridades e persoal — 27/09/2018

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleira de Educación, Universidade e Formación Profesional a Carmen Pomar Tojo.
Santiago de Compostela, vinte e seis de setembro de dous mil dezaoito
DECRETO 97/2018, do 26 de setembro, polo que se nomea conselleiro de Cultura e Turismo a Román Rodríguez González.
Presidencia da Xunta de Galicia — II. Autoridades e persoal — 27/09/2018

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleiro de Cultura e Turismo a Román Rodríguez González.
Santiago de Compostela, vinte e seis de setembro de dous mil dezaoito
DECRETO 94/2018, do 26 de setembro, polo que se nomea conselleira de Medio Ambiente, Territorio e Vivenda a Ángeles Vázquez Mejuto.
Presidencia da Xunta de Galicia — II. Autoridades e persoal — 27/09/2018

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleira de Medio Ambiente, Territorio e Vivenda a Ángeles Vázquez Mejuto.
Santiago de Compostela, vinte e seis de setembro de dous mil dezaoito
DECRETO 98/2018, do 26 de setembro, polo que se nomea conselleira de Política Social a Fabiola García Martínez.
Presidencia da Xunta de Galicia — II. Autoridades e persoal — 27/09/2018

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, na súa redacción dada pola Lei 11/1988, do 20 de outubro,
Nomeo conselleira de Política Social a Fabiola García Martínez.
Santiago de Compostela, vinte e seis de setembro de dous mil dezaoito
DECRETO 93/2018, do 26 de setembro, polo que se dispón o cesamento de Ángeles Vázquez Mejuto como conselleira do Medio Rural.
Presidencia da Xunta de Galicia — II. Autoridades e persoal — 27/09/2018

En virtude das facultades que me confiren, como presidente da Xunta de Galicia, os artigos 26, número 1, e 27 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Que cese no seu cargo, por pase a outro destino, como conselleira do Medio Rural, agradecéndolle os servizos prestados, Ángeles Vázquez Mejuto.
Santiago de Compostela, vinte e seis de setembro de dous mil dezaoito
DECRETO 92/2018, do 26 de setembro, polo que se dispón o cesamento de José Manuel Rey Varela como conselleiro de Política Social.
Presidencia da Xunta de Galicia — II. Autoridades e persoal — 27/09/2018

En virtude das facultades que me confiren, como presidente da Xunta de Galicia, os artigos 26, número 1, e 27 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Que cese, por petición propia, no seu cargo como conselleiro de Política Social, agradecéndolle os servizos prestados, José Manuel Rey Varela.
Santiago de Compostela, vinte e seis de setembro de dous mil dezaoito
DECRETO 89/2018, do 26 de setembro, polo que se dispón o cesamento de Beatriz Mato Otero como conselleira de Medio Ambiente e Ordenación do Territorio.
Presidencia da Xunta de Galicia — II. Autoridades e persoal — 27/09/2018

En virtude das facultades que me confiren, como presidente da Xunta de Galicia, os artigos 26, número 1, e 27 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Que cese, por petición propia, no seu cargo como conselleira de Medio Ambiente e Ordenación do Territorio, agradecéndolle os servizos prestados, Beatriz Mato Otero.
Santiago de Compostela, vinte e seis de setembro de dous mil dezaoito
DECRETO 91/2018, do 26 de setembro, polo que se dispón o cesamento de Román Rodríguez González como conselleiro de Cultura, Educación e Ordenación Universitaria.
Presidencia da Xunta de Galicia — II. Autoridades e persoal — 27/09/2018

En virtude das facultades que me confiren, como presidente da Xunta de Galicia, os artigos 26, número 1, e 27 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Que cese no seu cargo, por pase a outro destino, como conselleiro de Cultura, Educación e Ordenación Universitaria, agradecéndolle os servizos prestados, Román Rodríguez González.
Santiago de Compostela, vinte e seis de setembro de dous mil dezaoito
DECRETO 90/2018, do 26 de setembro, polo que se dispón o cesamento de Ethel María Vázquez Mourelle como conselleira de Infraestruturas e Vivenda.
Presidencia da Xunta de Galicia — II. Autoridades e persoal — 27/09/2018

En virtude das facultades que me confiren, como presidente da Xunta de Galicia, os artigos 26, número 1, e 27 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Que cese no seu cargo, por pase a outro destino, como conselleira de Infraestruturas e Vivenda, agradecéndolle os servizos prestados, Ethel María Vázquez Mourelle.
Santiago de Compostela, vinte e seis de setembro de dous mil dezaoito
DECRETO 84/2018, do 2 de agosto, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construción de ampliación de calzada na estrada AC-552. p.q. 9+000 a 9+650, de clave AC/17/178.10, no concello de Arteixo.
Consellería de Infraestruturas e Vivenda — III. Outras disposicións — 04/09/2018

Antecedentes:
Primeiro. O 26 de marzo de 2018 publicouse no Diario Oficial de Galicia núm. 60 o Anuncio do 16 de marzo de 2018 polo que se somete ao trámite de información pública a separata para información pública do proxecto de construción de ampliación de calzada na estrada AC-552. p.q. 9+000 a 9+650, de clave AC/17/178.10, así como a relación individual de bens, dereitos e propietarios afectados polo proxecto referenciado.
Segundo. Tras a análise das alegacións, certificados e informes presentados, o 27 de xullo de 2018 apróbase o expediente de información pública e, definitivamente, o proxecto de construción de ampliación de calzada na estrada AC-552. p.q. 9+000 a 9+650, de clave AC/17/178.10.
Este proxecto de construción ten por obxecto o incremento da capacidade da estrada AC-552 no treito indicado, así como a mellora da seguridade viaria da actual intersección coa travesía da Groufa. Tamén se pretenden absorber os tráficos xerados en hora punta, que na actualidade prexudican os accesos ao polígono de Sabón, e a circulación de entrada e saída asociada á parcela de Inditex, todo isto mediante a execución dunha glorieta.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda e logo da deliberación do Consello da Xunta de Galicia, na súa reunión do día dous de agosto de dous mil dezaoito,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de ampliación de calzada na estrada AC-552. p.q. 9+000 a 9+650, de clave AC/17/178.10.
Santiago de Compostela, dous de agosto de dous mil dezaoito
EXTRACTO da Orde do 27 de agosto de 2018 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2017/18.
Consellería de Cultura, Educación e Ordenación Universitaria — III. Outras disposicións — 06/09/2018

BDNS (Identif.): 413411.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob. es/bdnstrans/index).
Primeiro.
Persoas beneficiarias
Alumnado que finalizou os estudos profesionais de Música, os estudos profesionais de Danza ou de ciclos formativos de grao superior de Artes Plásticas e Deseño no curso 2017/18 nos centros docentes da Comunidade Autónoma de Galicia, cunha nota media igual ou superior a 8,75 nos dous últimos cursos das ensinanzas profesionais de Música e Danza ou cunha nota media final igual ou superior a 8,75 no ciclo formativo de grao superior de Artes Plásticas e Deseño cursado.
Segundo.
Obxecto
Convocar premios extraordinarios de ensinanzas artísticas profesionais para o alumnado que finalizou os estudos profesionais de Música, os estudos profesionais de Danza ou de ciclos formativos de grao superior de Artes Plásticas e Deseño no curso 2017/18 nos centros docentes da Comunidade Autónoma de Galicia.
Terceiro.
Bases reguladoras
Orde do 27 de agosto de 2018 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia correspondentes ao curso 2017/18.
Cuarto.
Importe
A dotación total é de 5.100 euros e non poderá exceder os 850 euros por premio.
Quinto.
Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 27 de agosto de 2018
RESOLUCIÓN do 31 de agosto de 2018 pola que se modifican os prazos de xustificación establecidos no artigo 26 da Resolución do 28 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a consolidación de unidades mixtas de investigación aliñadas cos retos estratéxicos e prioridades identificados na RIS3 para Galicia, e se convocan para o ano 2018.
Axencia Galega de Innovación — III. Outras disposicións — 06/09/2018

O 22 de xuño de 2018 publicouse no
Diario Oficial de Galicia
a Resolución do 28 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a consolidación de unidades mixtas de investigación aliñadas cos retos estratéxicos e prioridades identificados na RIS3 para Galicia, e se convocan para o ano 2018.
O artigo 26.2 da Resolución do 28 de maio de 2018 establecía os seguintes prazos de xustificación:
Prazos de presentación da documentación.
Períodos de realización de gastos (emisión de facturas) e realización de pagamentos dos gastos executados:
Tendo en conta a demora na resolución das devanditas axudas, motivada pola complexidade das solicitudes presentadas e polo proceso de avaliación destas, e co fin de viabilizar os procesos de execución e xustificación das axudas concedidas para o ano 2018 por parte dos beneficiarios resultantes e dado que non causa prexuízo a terceiros, considérase necesario ampliar o prazo de xustificación para o ano 2018 establecido no artigo 26.2 da convocatoria.
En consecuencia, no exercicio das facultades que me confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo único. Modificación do artigo 26.2 da Resolución do 28 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, e se convocan para o ano 2018
O artigo 26.2 da citada resolución queda redactado do seguinte xeito:
Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
Disposición derradeira única. Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 31 de agosto de 2018
ORDE do 22 de agosto de 2018 pola que se nomean vogais do Consello Reitor da Axencia Galega da Calidade Alimentaria.
Consellería do Medio Rural — II. Autoridades e persoal — 05/09/2018

O artigo 12 do Decreto 52/2018, do 5 de abril, polo que se crea a Axencia Galega da Calidade Alimentaria e se aproban os seus estatutos, establece o Consello Reitor como órgano colexiado de goberno da Axencia.
O artigo 14 do referido decreto regula a composición deste Consello Reitor dispoñendo o nomeamento pola persoa titular da consellería de adscrición, de sete vogais, de acordo coa seguinte distribución:
1º. Unha persoa representante da consellería competente en materia de facenda, por proposta da persoa titular desta, de entre as persoas titulares dos seus órganos superiores ou de dirección.
2º. Catro persoas representantes da consellería de adscrición, de entre as persoas titulares dos seus órganos superiores ou de dirección con competencias en propostas de denominacións de orixe e outros distintivos de calidade e industrias agroalimentarias, produción agropecuaria, produción forestal e desenvolvemento rural.
3º. Dúas persoas de entre os órganos da Axencia, con rango de xefatura de servizo, con competencias en investigación agraria e en formación agraria.
En virtude do anterior, e unha vez feitas as propostas correspondentes, cómpre facer o seu nomeamento que, para xeral coñecemento, se publicará no Diario Oficial de Galicia.
Así, de conformidade coas atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia, e o artigo 14 do Decreto 52/2018, do 5 de abril, polo que se crea a Axencia Galega da Calidade Alimentaria e se aproban os seus estatutos,
Nomear vogais do Consello Reitor da Axencia Galega da Calidade Alimentaria ás seguintes persoas:
a) En representación da consellería competente en materia de facenda:
Luis Emilio Araújo Rodríguez, vicesecretario xeral, e a persoa que legalmente o substitúa.
b) En representación da Consellería do Medio Rural:
Titular: Tomás Fernández-Couto Juanas, director xeral de Ordenación Forestal.
Suplente: Belén Bris Marino, subdirectora xeral de Recursos Forestais.
Titular: Belén María do Campo Piñeiro, directora xeral de Gandaría, Agricultura e Industrias Agroalimentarias.
Suplente: Jorge Enrique Mourelo Estella, subdirector xeral de Gandaría.
Titular: Miguel Ángel Pérez Dubois, director xeral de Desenvolvemento Rural.
Suplente: Francisco José Tomico Santos, subdirector xeral de Infraestruturas Agrarias.
Titular: Ricardo Rivas Barros, subdirector xeral de Industrias e Calidade Agroalimentaria.
Suplente: Elva González Vidal, xefa do Servizo do Control da Calidade Alimentaria.
b) En representación da Axencia Galega de Calidade Alimentaria:
Titular: Enrique Martínez Chamorro, director do Centro de Investigación Forestal de Lourizán, CIFL.
Suplente: Manuel López Luaces, director do Centro de Investigacións Agrarias de Mabegondo.
Titular: José Antonio Portos Mouriño, subdirector xeral da Área de Formación, Investigación e Promoción da Calidade Alimentaria.
Suplente: María Otero Reboiras, xefa do Servizo de Formación Agroforestal.
Santiago de Compostela, 22 de agosto de 2018
EXTRACTO da Orde do 30 de agosto de 2018 pola que se modifica a Orde do 5 de xuño de 2018 pola que se establecen as bases reguladoras e a convocatoria de axudas destinadas a sufragar os gastos de aloxamento provisional e de reparación dos danos causados nas vivendas e no seu enxoval doméstico, derivados da explosión de material pirotécnico producida en Tui, o 23 de maio de 2018, con carácter plurianual (axudas de reparación dos danos causados nas vivendas e no seu enxoval doméstico).
Consellería de Infraestruturas e Vivenda — III. Outras disposicións — 05/09/2018

BDNS (Identif.): 402465.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publicouse no Diario Oficial de Galicia número 108, do 7 de xuño de 2018, o extracto da convocatoria de axudas destinadas a sufragar os gastos de aloxamento provisional e de reparación dos danos causados nas vivendas e no seu enxoval doméstico, derivados da explosión de material pirotécnico producida en Tui o 23 de maio de 2018, con carácter plurianual, cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
O punto primeiro do artigo 32 da Lei 39/2015, do 1 de outubro, do procedemento administrativo común das administracións públicas, permite a ampliación dos prazos non vencidos, por un tempo que non exceda a súa metade, se as circunstancias o aconsellan e con isto non se prexudican os dereitos de terceiros. Tendo en conta o elevado número de persoas afectadas e para favorecer que todas elas poidan solicitar axudas, considérase procedente ampliar nun mes o prazo de presentación de solicitudes de axudas destinadas a sufragar a reparación dos danos ocasionados nas vivendas e no seu enxoval doméstico, de modo que este remate o 6 de outubro de 2018.
Por todo o anterior, procede a modificación do punto quinto do extracto da convocatoria, que queda redactado da seguinte forma:
«Quinto. Prazo de presentación de solicitudes
O prazo de presentación de solicitudes será de catro (4) meses, contados a partir do mesmo día da data de publicación desta orde no DOG, e rematará, en todo caso, co esgotamento da dotación orzamentaria da convocatoria, que se fará constar no DOG mediante resolución da persoa titular da Dirección Xeral do IGVS».
Santiago de Compostela, 30 de agosto de 2018
ORDE do 30 de agosto de 2018 pola que se modifica a Orde do 5 de xuño de 2018 pola que se establecen as bases reguladoras e a convocatoria de axudas destinadas a sufragar os gastos de aloxamento provisional e de reparación dos danos causados nas vivendas e no seu enxoval doméstico, derivados da explosión de material pirotécnico producida en Tui, o 23 de maio de 2018, con carácter plurianual.
Consellería de Infraestruturas e Vivenda — III. Outras disposicións — 05/09/2018

Mediante a Orde do 5 de xuño de 2018, publicada no Diario Oficial de Galicia número 108, do 7 de xuño, establecéronse as bases reguladoras e a convocatoria de axudas destinadas a sufragar os gastos de aloxamento provisional e de reparación dos danos causados nas vivendas e no seu enxoval doméstico derivados da explosión de material pirotécnico producida en Tui o 23 de maio de 2018, con carácter plurianual.
No seu artigo 15 convócanse as axudas destinadas a sufragar a reparación dos danos ocasionados como consecuencia da explosión nas vivendas e no seu enxoval doméstico. A súa base quinta dispón que: «O prazo de presentación de solicitudes será de tres (3) meses, contados a partir do mesmo día da data de publicación da orde no DOG, rematando, en todo caso, co esgotamento da dotación orzamentaria da convocatoria, que se fará constar no DOG mediante resolución da persoa titular da Dirección Xeral do IGVS».
Doutra banda, o punto primeiro do artigo 32 da Lei 39/2015, do 1 de outubro, do procedemento administrativo común das administracións públicas, permite a ampliación dos prazos non vencidos por un tempo que non exceda a súa metade, se as circunstancias o aconsellan e con isto non se prexudican os dereitos de terceiro. Pois ben, tendo en conta o elevado número de persoas afectadas e para favorecer que todas elas poidan solicitar axudas, considérase procedente ampliar nun mes o prazo de presentación de solicitudes de axudas destinadas a sufragar a reparación dos danos ocasionados nas vivendas e no seu enxoval doméstico, de modo que remate o 6 de outubro de 2018.
Artigo único
Modifícase a base quinta do artigo 15 da Orde do 5 de xuño de 2018, que queda redactada nos seguintes termos:
«Base quinta. Prazo de presentación de solicitudes
O prazo de presentación de solicitudes será de catro (4) meses, contados a partir do mesmo día da data de publicación desta orde no DOG, e rematará, en todo caso, co esgotamento da dotación orzamentaria da convocatoria, que se fará constar no DOG mediante resolución da persoa titular da Dirección Xeral do IGVS».
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de agosto de 2018
RESOLUCIÓN do 22 de novembro de 2018 pola que se dá publicidade á encomenda de xestión á Fundación Semana Verde de Galicia, ordenada pola Resolución do conselleiro de Sanidade do 22 de novembro de 2018, para a posta á disposición dos espazos precisos e os traballos de apoio para a organización das probas selectivas correspondentes a diversas categorías de persoal estatutario.
Servizo Galego de Saúde — III. Outras disposicións — 27/11/2018

En cumprimento dos artigos 9.3 e 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión á Fundación Semana Verde de Galicia, ordenada pola Resolución do conselleiro de Sanidade, do 22 de novembro de 2018, coas seguintes características:
1. A actividade obxecto da encomenda é realizar os traballos de apoio para a realización das probas selectivas correspondentes a diversas categorías de persoal estatutario, que terán lugar os días 24 e 25 de novembro de 2018, en xornada de mañá e tarde, de conformidade cos requirimentos técnicos que se detallan na correspondente resolución, relativos ás obrigas da entidade encomendante, as directrices de execución e o cronograma das actividades que se desenvolverán.
As categorías convocadas son: médico/a de familia de atención primaria, grupo técnico da función administrativa, grupo de xestión da función administrativa, enxeñeiro/a técnico/a e técnico/a superior en documentación sanitaria.
2. A Fundación Semana Verde de Galicia é unha fundación do sector público autonómico, de acordo co artigo 113 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, na medida en que o seu patrimonio fundacional, con carácter de permanencia, está formado en máis dun 50 % por bens e dereitos achegados ou cedidos pola Xunta de Galicia. De acordo co artigo 47 da citada Lei 16/2010, ten a consideración de medio propio e servizo técnico da Xunta de Galicia.
3. As probas selectivas a que se refiren as actividades encomendadas desenvolveranse os días 24 e 25 de novembro de 2018.
Santiago de Compostela, 22 de novembro de 2018
EXTRACTO da Orde do 16 de novembro de 2018 pola que se establecen as bases reguladoras das subvencións ás organizacións profesionais agrarias e asociacións agrarias para a realización de actividades de interese agrario e se procede á súa convocatoria para o ano 2018.
Consellería do Medio Rural — III. Outras disposicións — 23/11/2018

BDNS (Identif.): 424393.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias das axudas que se regulan nesta orde as seguintes entidades:
1. As organizacións profesionais agrarias legalmente constituídas en Galicia que concorreron ás eleccións ás cámaras agrarias que tiveron lugar o 26 de maio de 2002 segundo o recollido na disposición transitoria única da Lei 1/2006, do 5 de xuño, do Consello Agrario Galego.
2. As asociacións agrarias, con ámbito de actuación provincial ou autonómico, legalmente constituídas de acordo coa Lei orgánica 1/2002, do 22 de marzo, reguladora do dereito de asociación, con código de actividade «811 Agricultura, gandaría, silvicultura, caza, pesca» de acordo co Real decreto 949/2015, do 23 de outubro, polo que se aproba o Regulamento do Rexistro Nacional de Asociacións.
Segundo.
Obxecto
A finalidade das axudas concedidas ao abeiro destas bases reguladoras é a realización de actividades de representación e de formación dos asociados das organizacións profesionais agrarias e asociacións agrarias legalmente constituídas e con implantación en Galicia e dos agricultores galegos en xeral.
Terceiro.
Bases reguladoras
Estas axudas outorgaranse ao abeiro do disposto na Orde do 16 de novembro de 2018 pola que se establecen as bases reguladoras das subvencións ás organizacións profesionais agrarias e asociacións agrarias para a realización de actividades de interese agrario e se procede á súa convocatoria para o ano 2018.
Cuarto.
Importe
A repartición das axudas realizarase polo sistema de rateo ata esgotar o orzamento (287.460 euros).
O importe das subvencións reguladas nesta orde non poderá en ningún caso ser de tal contía que supere o custo das actividades que vai desenvolver a entidade beneficiaria.
Quinto.
Prazo de presentación de solicitudes
O prazo de presentación de solicitudes será de 1 mes, que se contará desde o día seguinte ao da publicación desta orde no
Diario Oficial de Galicia.
Santiago de Compostela, 16 de novembro de 2018
EXTRACTO da Orde do 16 de novembro de 2018 pola que se fai pública a ampliación da dotación orzamentaria para a concesión das axudas establecidas na Orde do 7 de xuño de 2018 pola que se establecen as bases reguladoras dun programa a prol da contratación das mulleres desempregadas, cofinanciado polo programa operativo FSE Galicia 2014-2020, e a formación, e se procede á súa convocatoria para o ano 2018 (Diario Oficial de Galicia número 122, do 27 de xuño).
Consellería de Economía, Emprego e Industria — III. Outras disposicións — 23/11/2018

BDNS: (Identif.): 404670.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primero.
Ampliación do crédito orzamentario
Amplíase o importe total das axudas que se van conceder ao abeiro da Orde do 7 de xuño de 2018 pola que se establecen as bases reguladoras dun programa a prol da contratación das mulleres desempregadas, cofinanciado polo programa operativo FSE Galicia 2014-2020, e a formación, e se procede á súa convocatoria para o ano 2018 (DOG número 122, do 27 de xuño), na seguinte contía: 1.874.602,78 euros.
Segundo.
Prazo de presentación de solicitudes
Estas modificacións non afectan o prazo establecido na referida orde para presentar as solicitudes.
Santiago de Compostela, 16 de novembro de 2018